钦定古今图书集成/明伦汇编/家范典/第061卷 > 春秋四传 > 《宋辰入萧叛》
## 钦定古今图书集成/明伦汇编/家范典/第061卷 > 春秋四传 > 《宋辰入萧叛》

《春秋》“定公十有一年春，宋公之弟辰及仲佗、石𫸩、公
子地自陈入于萧以叛。”

《穀梁传》：“宋公之弟辰，未失其弟也。及仲佗、石𫸩、公子
地，以尊及卑也。自陈，陈有奉焉耳。入于萧以叛。入者，
内弗受也；以者，不以也。叛，直叛也。”

〈大全〉刘氏曰：“《穀梁》云：‘辰未失其弟也’”，非也。公子不去国，而辰弃亲出奔，挟党为乱，以谓未失其弟，何妄甚也！